Държавен вестник, бр. 19, 2010 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  19
	
o	 Идентификационен/Регистрационен/Входящ номер на животното в родословната книга или 
зоотехническия регистър на  съответната порода;
	
o	 Номер на микрочипа (само за конете, които са маркирани с микрочип);
	
o	 Пол;
	
o	 Собственник;
	
o	 Населено място (местоположение);
	
o	 Порода.
Документът за произход (зоотехническият сертификат или сертификатът за произход, или 
идентификационният документ (паспорт)  се счита за достоверен, когато са попълнени всички 
изискуеми задължителни данни в представения образец с подпис и печат от издаващия орган 
(ИАСРЖ или РО)
ВАЖНО!
ЗАДЪЛЖИТЕЛНО условие за одобрение по това направление е да очертаете постоянно затревени 
площи.
Ако е предоставен документ, различен от „Зоотехнически сертификат“ или „Сертификат за произход“, 
или предоставеният документ не е издаден от съответната развъдна организация (асоциация) или 
ИАСРЖ, или в случай че предоставеният документ е различен от тези, ДФЗ – РА, няма да одобри 
участието Ви с тези животни.
Ако в предоставените документи липсва задължителната информация, ДФЗ – РА, също няма 
да одобри за участие съответното животно и няма да изплати финансова помощ за текущата 
година.
Когато увеличавате броя на животните, със заявлението за плащане се предоставят „Зоотехни­
чески сертификат“ или „Сертификат за произход“ за говеда, овце, кози и свине, а за еднокопит­
ните – идентификационен документ (паспорт) за регистрирано еднокопитно животно САМО за 
неодобрените до момента животни.
· 
Копие от разрешение за пасищно отглеждане на източнобалканската свиня, издадено от 
кмета на съответната община (за земите извън горския фонд), а за земите от горския фонд –  от 
държавното горско стопанство.
· 
Копие от позволително за странични ползвания (паша или сено) за земи и гори от горския 
фонд. Позволителното за странични ползвания се издава от съответното държавно горско стопан­
ство или държавно ловно стопанство по образец на Изпълнителната агенция по горите.
· 
Документ за загубите на животните.
Ако броят на животните от застрашените от изчезване местни породи бъде намален вследствие 
на клане, смърт или кражба, трябва да представите в ДФЗ – РА, копие от документ, който да 
показва причината за загубата на животните, до 30.09 на съответната година. Допуска се доку­
ментът да бъде представен с подаването на заявлението през следващата година, ако събитието 
се е случило след този период:
- при клане представяте становище от съответната развъдна организация или от ИАСРЖ, че 
животното е негодно за развъждане (безплодие, лош майчин инстинкт и др.);
- при смърт от болест Вие трябва да представите документ от участъковия ветеринарен лекар 
(аутопсионен документ);
- при смърт вследствие на нападение от хищници документ се издава от държавното лесни­
чейство, от директора на дирекцията на националния парк в зависимост от това, кой стопанисва 
територията, на която се е случило нападението;
- при кражба се представя протокол от съответното подразделение на МВР.
Специфични декларации по направление „Традиционни практики за сезонна паша 
(пасторализъм)“
Всички декларации са задължителни и ако не отбележите някоя от тях, заявлението ще се счита 
за некоректно попълнено и ДФЗ – РА, няма да Ви одобри за участие.
С първата декларация Вие заявявате, че сте запознат с изискванията на чл. 21 от Закона за 
защитените територии и спазвате забраните за бивакуване и палене на огън извън определените 
места; НЕ извършвате паша на кози, както и паша в горите извън ливадите и пасищата; НЕ из­
ползвате изкуствени торове и други химически средства; НЕ събирате билки, диворастящи плодове 
и други растения и животни; НЕ замърсявате водите; НЕ извършвате дейност, с която извършвате 
намеса в биологичното разнообразие, както и че няма да ловувате. 
По т. 2 Вие декларирате, че ще спазвате гъстотата на животинските единици върху затревените 
площи съгласно Плана за управление на Националния парк.